**projektas**

**reg. Nr. T-105**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

**Dėl TURTO (METODINIŲ LEIDINIŲ) PERĖMIMO PASVALIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 5, 6 ir 8 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, atsižvelgdama į Nacionalinės švietimo agentūros 2022 m. balandžio 7 d. raštą Nr. SD-1555(1.6E) „Dėl turto (metodinių leidinių) perėmimo savivaldybės nuosavybėn ir jo perdavimo valdyti naudoti ir disponuoti juo patikėjimo teise“, Pasvalio rajono savivaldybės taryba nusprendžia:

1. Sutikti perimti Pasvalio rajono savivaldybės nuosavybėn valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį materialųjį turtą, kurio bendra įsigijimo vertė – 3 126,50Eur (priedas).

2. Perėmus Pasvalio rajono savivaldybės nuosavybėn šio sprendimo 1 punkte nurodytą turtą, jį perduoti švietimo įstaigoms valdyti, naudoti ir disponuoti juo patikėjimo teise.

3. Pasvalio rajono savivaldybės nuosavybėn perduotas turtas bus panaudotas gerinti ikimokyklinio ir priešmokyklinio ugdymo praktiką, skatinant pokyčius švietimo įstaigų veikloje, aprūpinant jas ikimokyklinio ir priešmokyklinio ugdymo metodinės medžiagos rinkiniais.

4. Įgalioti Pasvalio rajono savivaldybės administracijos direktorių Pasvalio rajono savivaldybės vardu pasirašyti šio sprendimo 1 punkte nurodyto turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2021-05-02 tel. 54 114

Suderinta DVS Nr. RTS-

Pasvalio rajono savivaldybės tarybos

2022 m. gegužės d. sprendimo Nr. T1-

priedas

**VALSTYBĖS TRUMPALAIO MATERIALIOJO TURTO, PERIMAMO PASVALIO RAJONO SAVIVALDYBĖS NUOSAVYBĖN, SĄRAŠAS**

|  |  |  |  |  |
| --- | --- | --- | --- | --- |
| Eil.  Nr. | Pavadinimas | Kiekis, vnt. | Vieneto įsigijimo vertė, Eur | Bendra įsigijimo vertė, Eur |
|  | Pirmasis ikimokyklinio ugdymo metodinės medžiagos priemonių rinkinys | 29 | 26,49 | 768,21 |
|  | Antrasis ikimokyklinio ugdymo metodinės medžiagos priemonių rinkinys | 29 | 32,63 | 946,27 |
|  | Pirmasis priešmokyklinio ugdymo metodinės medžiagos priemonių rinkinys | 17 | 43,75 | 743,75 |
|  | Antrasis priešmokyklinio ugdymo metodinės medžiagos priemonių rinkinys | 17 | 39,31 | 668,27 |
|  | **Iš viso:** | | | **3 126,50** |

\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl TURTO (METODINIŲ LEIDINIŲ) PERĖMIMO PASVALIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021-05-02

Pasvalys

1. **Sprendimo projekto rengimo pagrindas.**

Pasvalio rajono savivaldybės administracijos gautas Nacionalinės švietimo agentūros 2022 m. balandžio 7 d. raštas Nr. SD-1555(1.6E) „Dėl turto (metodinių leidinių) perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, kuriuo siūloma perduoti Pasvalio rajono savivaldybės nuosavybėn valstybės trumpalaikį materialųjį turtą – metodinius leidinius.

1. **Sprendimo projekto tikslai ir uždaviniai.**

Nacionalinė švietimo agentūra rengia Lietuvos Respublikos Vyriausybės nutarimo projektą, kuriuo bus perduodamas Savivaldybėms iš Europos Sąjungos lėšų įsigytas trumpalaikis materialusis turtas. Vyriausybės nutarimui priimti būtinas Pasvalio rajono savivaldybės tarybos sutikimas perimti valstybės turtą.

Perimtas Pasvalio rajono savivaldybės nuosavybėn turtas bus panaudotas gerinant ikimokyklinio ir priešmokyklinio ugdymo praktiką, skatinant pokyčius švietimo įstaigų veikloje.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius.

Atsakingas asmuo – Strateginio planavimo ir investicijų skyriaus vyr. specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė